OzLabs/hebrew-wiki-articles huggingface dataset:
ויליה

ויליות (בשפות הלטיניות: Wilis) הן רוחותיהן של נערות, שארוסיהן נטשו אותן לפני ליל הכלולות והן מתו משברון לב. היינריך היינה מתאר ב"De l'Allemagne" שלו משנת 1835 את הוויליות כרוחותיהן של נערות, שאינן יכולות לנוח בקבריהן, משום שנבצר מהן להשביע את תשוקתן לחולל עירומות, בייחוד בכיכרות ערים. הן מתאספות גם בחצות הלילה על אם הדרך ומדיחות גברים צעירים לרקוד עמן עד צאת נשמתם. בסרביה, הן היו בתולות מקוללות; בבולגריה, נודעו בשם סאמודיבה, בנות שמתו לפני הטבלתן; ובפולין, הן נערות צעירות ויפות, המרחפות באוויר לכפר על חטאיהן בחיים של קלות-דעת. בכמה מעשיות, הסיבה לנטישת אהוביהן קשה וכאובה. על הוויליות רובצת קללה, המונעת מהן למצוא אהבת אמת. אם תפגושנה את אהובן המיועד, יבוא עליו מוות נורא.

אגדה זו הייתה ההשראה לויקטור הוגו לכלול את "les wilis" בפואמה שלו "Fantômes" ב"Les Orientales" (1828). היינה, ב"De l'Allemagne" מתאר את "die Wilis" כאגדה סלבית.

ה"ויליות" מופיעות בבלט הרומנטי של אדולף אדם, ז'יזל, שעלה על הבמה לראשונה בפריז בשנת 1841, כרוחות הרפאים של נערות, שאהוביהן בגדו בהן ונטשו אותן לפני כלולותיהן, והן מתות משברון לב. הן יוצאות לחולל יחדיו ביערות, לבושות לבן, ומענישות כל גבר צעיר שהן לוכדות כשהן מאלצות אותם לרקוד עד אפיסת כוחות ומוות. הן מזמנות אליהן את ז'יזל, שמעשה הרמייה של אלברכט הביא עליה את מותה. עם עלות השחר הן נאלצות לחזור לקבריהן, אך לא לפני שהביאו את המוות על הילריון, שומר היערות שניסה לשווא לחלץ את ז'יזל ממדוחיו של אלברכט. אלברכט עצמו ניצל ממוות הודות לאהבתה של ז'יזל, המגוננת עליו עד שאור הבוקר מניס את הוויליות לקבריהן. ז'יזל עצמה, שאינה נופלת ברשת השנאה המאחדת את הוויליות, נחלצת מגורלן ויכולה לנוח בשלווה בקברה.

האופרה הראשונה שג'אקומו פוצ'יני השלים, לה וילי, עושה שימוש חופשי באותו נושא. האופרה עלתה בהצגת בכורה במאי 1884 בתאטרו דאל ורמה, מילאנו בהצלחה רבה, ולאחר עריכה, הרחבה ושינויים עלתה לעוד שלוש הצגות בתאטרו רג'ו בטורינו בדצמבר של אותה שנה.

ב"שירה של הוויליה" ("Das Vilja-Lied") מן האופרטה מ-1905 האלמנה העליזה מאת פרנץ להאר, ויקטור לאון ולאו שטיין, נלכד צייד בקסמיה של הוויליה, "מכשפת היער", פיה הגורמת לו להתאהב בה ואחר נעלמת.

בסדרת הארי פוטר של ג'יי. קיי. רולינג, הוויליות הן ישויות קסומות, הדומות לנשים מדהימות ביופיין. הן יכולות לכשף גברים בשירתן וריקודן, וכשמכעיסים אותן, הן משנות צורה ליצורים מבעיתים, דמויי-עופות, ויכולות לשגר כדורי-אש מידיהן. ויליות מופיעות בכרך הרביעי בסדרה, הארי פוטר וגביע האש, כקמיעות של נבחרת הקווידיץ' הבולגרית במשחקי גביע העולם בקווידיץ'. הדמות פלר דלאקור גם היא רבע ויליה.

==קישורים חיצוניים==

קטגוריה:ארכיטיפים
קטגוריה:מיתולוגיה
מגדל סנטרל פארק

מגדל סנטרל פארק (באנגלית: Central Park Tower, תרגום חופשי: מגדל הפארק המרכזי), הידוע גם בשם מגדל נורדסטרום (באנגלית: Nordstrom Tower), הוא גורד שחקים שנבנה על ידי חברת הפיתוח אקסטל וקבוצת ההשקעות העירונית של שנחאי<ref name="Bloomberg"></ref><ref></ref> לאורך "שורת המיליארדרים" שברחוב 57 במידטאון מנהטן, ניו-יורק. הבניין תוכנן על ידי "אדריאן סמית' וגורדון גיל אדריכלות", והוא מתנשא לגובה של 472 מטרים<ref name="BIS"></ref>. הוא בניין המגורים הגבוה ביותר בעולם, והוא גורד השחקים השני בגובהו בארצות הברית ובחצי הכדור המערבי (לאחר מגדל החירות), וה-15 בעולם (הבורג' ח'ליפה, הגבוה ממנו משמעותית מכיל 900 יחידות דיור, אבל הוא לעירוב שימושים ואינו מוגדר בניין מגורים).<ref name="NewAtlas"></ref>

== ראו גם ==

* רשימת הבניינים הגבוהים בניו יורק

==קישורים חיצוניים==

* 

== הערות שוליים ==

סנטרל פארק, מגדל
מימונה בנת אל-חארת'

מימונה בנת אל-חארת (בערבית: ميمونة بنت الحارث; 594–673) הייתה אחת מנשותיו של מוחמד, נביא האסלאם.

== ביוגרפיה ==
שמה המקורי היה ברה (برّة), אך בהדרכת מוחמד שינתה אותו למימונה.

מימונה נישאה למוחמד בשנת 629, כשהייתה בשנות השלושים לחייה. היא הייתה נשואה לו במשך 3 שנים, עד לפטירתו.

== ראו גם ==
* לובאבה בנת אל-חארת'

==קישורים חיצוניים==

== הערות שוליים ==

קטגוריה:נשות מוחמד
קטגוריה:נשים במאה ה-6
קטגוריה:נשים במאה ה-7
קטגוריה:ילידי 594
קטגוריה:נפטרים ב-673
יוליה סצ'קוב

יוליה סצ'קוב (נולדה בשנת 1999) היא קיקבוקסרית ישראלית, ואלופת העולם בקיקבוקס לנשים במשקל עד 52 ק"ג בס אכילת ילדים.
בינואר 2017 זכתה סצ'קוב בפרס הספורטאית הצעירה של השנה בטקס פרסי הספורט הישראלי מטעם משרד התרבות והספורט.

==ביוגרפיה==
סצ'קוב נולדה בקזחסטן. בגיל שנתיים עלתה עם משפחתה לישראל. החלה להתאמן בקיקבוקס בגיל 14, אצל המאמן מיכאל בריטבסקי. למדה בתיכון ליאו בק, בחיפה. שירתה בבסיס תובלה בצה"ל, ולאחר מכן כספורטאית מצטיינת.

== קריירה ==
ב-2015 זכתה באליפות ישראל בקיקבוקסינג לנוער, כאשר התחרתה מול מתמודדת אחת בלבד. ב-2016, פתחה בקמפיין למימון המונים כדי להתחרות באליפות העולם בקיקבוקס לצעירים בבודפשט וזכתה בגביע. ב-2018, זכתה באליפות העולם. ב-15 בנובמבר 2019 השתתפה במוקדמות בלאטור 209, אך הפסידה בסיבוב הראשון במוקדמות לוויקטוריה מרקובה. ב-26 באוקטובר 2019, השתתפה סצ'קוב באליפות העולם בקיקבוקס לנשים במשקל עד 52 ק"ג בסרייבו, בוסניה. בגמר ניצחה סצ'קוב כשגברה 1:2 על יריבה מצ'כיה.

==הישגים והוקרה==
* ב-2016 זכתה בגביע אליפות העולם בקיקבוקס לצעירים
* ב-2017 זכתה באליפות אירופה בקיקבוקס לצעירים
*פרס הספורטאית הצעירה של שנת 2017 בטקס פרסי הספורט הישראלי מטעם משרד התרבות והספורט
* ב-2018 זכתה באליפות העולם של ארגון 
* ב-2018 זכתה במדליית זהב בתחרות קיקבוקסינג בקרואטיה
* ב-2018 winner of the 2018 WAKO Bestfighter in the World Cup Championship
* ב 2018 winner of the Absolute Champion in the K-1 and KL European Cup
* ב-2019 זכתה בגביע אליפות העולם של ארגון World Association of Kickboxing Organizations

==ראו גם==
* קיקבוקס

==קישורים חיצוניים==

* 

==הערות שוליים==

קטגוריה:אמניות לחימה ישראליות
קטגוריה:אמני לחימה ישראלים
קטגוריה:אלופות עולם ישראליות
קטגוריה:אלופי עולם ישראלים
קטגוריה:ישראלים ילידי קזחסטן
קטגוריה:ישראליות שנולדו ב-1999
קטגוריה:ישראלים שנולדו ב-1999
קטגוריה:בוגרות מרכז חינוך ליאו באק
קטגוריה:בוגרי מרכז חינוך ליאו באק
פרויקט המיפוי הבתימטרי הלאומי של ישראל

פרויקט המיפוי הבתימטרי הלאומי של ישראל היה מיזם משותף של המכון הגאולוגי לישראל, המכון לחקר הימים והאגמים והמרכז למיפוי ישראל (בסיוע רשות הספנות והנמלים וחיל הים), במהלכו בוצע בין השנים 2001–2016 מיפוי בתימטרי של האזור הכלכלי הבלעדי של ישראל. מטרת המיזם הייתה לייצר תשתית מידע למחקר פיזיקאלי, ביולוגי, גאולוגי ואקולוגי, שתהיה שמישה גם לצורכי חיפוש גז ונפט, העברת תשתיות ימיות ועוד.

== רקע ==
בשנת 1998 הוקם אגף מיפוי ימי במרכז למיפוי ישראל כדי לתת מענה לצרכים של גופים כמו משרדי הממשלה, חיל הים, נמלים ומרינות, אוניברסיטאות וחברות מסחריות. בשנת 2001 נחתם הסכם שיתוף פעולה בין המכון הגאולוגי לישראל, חיא"ל ומפ"י בנושא פרויקט מיפוי בתימטרי לאומי.

== מהלך הפרויקט ==
=== מיפוי ===
את תהליך המיפוי מהובילו ד"ר גדעון טיבור מחיא"ל וד"ר ג'ון ק. הול מהמכון הגאולוגי לישראל.

==== השלב הראשון ====
ב-2001 נרכש סונאר רב-אלומות (מולטיב) מסוג EM 1002 והותקן על הספינה "עציונה" של חיא"ל, באמצעותו בוצע שלב המיפוי הראשון. בין השנים 2001–2008 מופו חופי ישראל בעומקים בין 5-30 מטר ל-600 מטר. במסגרת שלב זה בוצעו 240 ימי הפלגה, ונסקר שטח בן 4,500 קמ"ר. רזולוציית הנתונים נעה בין 4-15 מטר לפיקסל.

==== השלב השני ====
ספינת המחקר "Mediterranean Explorer", באמצעותה נאספו הנתונים בשלב השני
בחודשים אוקטובר ונובמבר 2010 בוצע השלב השני, במסגרתו מופה השטח הימי של ישראל בעומקים בין 500 מטר ל-1,700 מטר באמצעות סונאר SeaBeam Elac 3050, שהותקן על ספינת המחקר "Mediterranean Explorer". נסקר שטח של כ-8,930 קמ"ר ברזולוציית נתונים של 50 מטר לפיקסל.

==== השלב השלישי ====
בחודשים יולי, אוגוסט וספטמבר 2016 בוצע השלב השלישי, במסגרתו מופה השטח הימי בעומקים בין 900 מטר ל-2,040 מטר באמצעות סונאר EM302, שהותקן על ספינת המחקר "בת גלים". במסגרת שלב זה בוצעו 30 ימי הפלגה, ונסקר שטח של כ-15,000 קמ"ר, החופף בחלקו לשטח שנסקר בשלב השני, ברזולוציה של 25 מטר לפיקסל. בנוסף, נסקרו נתוני הסייסמיקה הרדודה של חלק מהשטח, בעומק של כמה עשרות מטרים, באמצעות סונאר Knudsen Chirp 3260.

=== עיבוד הנתונים ===
את שלב עיבוד המידע הובילו ד"ר מור כנרי מחיא"ל וד"ר אורי שטנר מאוניברסיטת חיפה.

תהליך עיבוד הנתונים כלל תיקון שגיאות מדידה שנבעו מרפרקציה של גלי הקול במים, בקרת איכות והפרדת נתונים מיותרים וניקוי רעשים ומדידות חריגות.

== תוצרי הפרויקט ==
באמצעות המידע שנאסף בפרויקט הוכנה מפה בתימטרית של האזור הכלכלי הבלעדי של ישראל, המכסה שטח של 25,950 קמ"ר, וקיימת בקנה מידה של 200 מטר לפיקסל (זמין לציבור) ושל 25 מטר לפיקסל (מוגבל מטעמי ביטחון מידע). בין התוצרים הנוספים שהופקו ניתן למנות מפת שיפועים, מפת עוצמת ההחזרה (Backscatter) , מפה ראשונית של גודל הגרגיר (על בסיס ההחזר האקוסטי) ומפה מורפולוגית בה נראים העתקים, קמטים, ערוצים תת-ימיים וגלי-סדימנט.

== לקריאה נוספת ==
*.

== הערות שוליים ==

קטגוריה:אוקיינוגרפיה
קטגוריה:ישראל: גאולוגיה
קטגוריה:ישראל: קרטוגרפיה
קטגוריה:ישראל: מים כלכליים
אייפון 8 פלוס

אייפון 8 פלוס (באנגלית: iPhone 8 Plus) הוא טלפון חכם מסוג פאבלט בעל מסך מגע והמכשיר האחד עשר בסדרת הטלפונים החכמים של אפל, אייפון. המכשיר הוכרז באירוע השנתי של אפל ב-7 בספטמבר 2017, יחד עם שעון ה-Apple Watch.

המכשיר כולל מסך 5.5 אינץ' Retina HD ברזולוציית 1920x1080, מעבד A10 4 ליבות, מעבד גרפי משופר, וארכיטקטורת 64 ביט, שתי מצלמות ברזולוציית 24 מגה פיקסל, חיישן טביעת אצבע (סדרה 2) תמיכה ב-תקשורת טווח אפס (NFC).

== תכונות וחידושים ==
אייפון 8 פלוס מגיע ללא כפתור הבית הפיזי הישן, אלא ככפתור מגע עם משוב רטט למתן תחושת לחיצה. חיבור שקע האוזניות הוסר, והאוזניות החוטיות מתחברות לשקע הטעינה. כמו כן, המכשיר יכול להתחבר לאוזניות ה-AirPods האלחוטיות מתוצרת אפל. על מנת לאפשר חיבור אוזניות רגילות למכשיר, פיתחה החברה מתאם ייעודי לסטנדרט הישן. המסך בהיר ב-25% מאייפון 6S Plus ויכול לספק מגוון צבעים גדול יותר. הוא מצויד בשני רמקולים עוצמתיים פי 2 מאייפון 7, אחד בתחתית המכשיר ואחד בראשו לשמיעה סטראופונית. המכשיר עמיד למים ואבק בעומק 1 מטר עד 30 דקות, בתקן IP67. המעבד מורכב מ-4 ליבות, כאשר שניים מהם משתמשים בחמישית מעוצמתם, לצורך חיסכון באנרגיה לדברים יום-יומיים, ושניים עוצמתיים יותר, לגיימינג ולמתן ביצועים חזקים. חיישן המצלמה הוגדל והוכפל, ומכיל 2 מצלמות אחוריות ברזולוציה של 12MP כל אחת. מצלמה אחת מתמקדת במרחב, והמצלמה השנייה מתמקדת במרחק, כך שניתן להשתמש במצלמות כמו בזום פיזי. נוסף בקר המווסת את צריכת החשמל, פסי האנטנות מוקמו בקצוות המכשיר, נוספו 4 נורות לד בפלאש, והוא מגיע גם בצבעים בלאק ג'ק ו'שחור מט'.

ב-21 במרץ 2018 אפל הכריזה, ללא אירוע עיתונאים, על צבע חדש לסדרת האייפון 8 - 'אדום בוהק' כחלק משיתוף פעולה עם קרן (RED) למלחמה באיידס. במסגרת שיתוף הפעולה, חלק גדול מההכנסות ממכירת האייפונים האדומים יועברו לקרן למען המלחמה בנגיף האיידס. אפל ציינה כי האייפונים האדומים יימכרו כמהדורה מיוחדת ולא כצבע קבוע לסדרת האייפון.

== מפרט טכני ==
* מעבד: אפל A10, ארבע ליבות עם אות שעון בקצב 2.34GHz בארכיטקטורת 64 ביט. + שבב תנועה M10.
* זיכרון: 3GB RAM.
* אחסון פנימי: 32, 128, 256 גיגה בייט.
* מסך: 5.5 אינץ' LCD FHD ברזולוציה 1920x1080, כולל חיישן 3D, בהירות: 625cd /m2.
* רשת: GSM, HSDPA, LTE Advanced 450Mb/s, VoLTE, MIMO.
* קישוריות: GPS ,USB, WiFi 802.11 a/b/g/n/ac, Bluetooth 4.2, תקשורת טווח אפס, GLONASS.
* מצלמה אחורית: 12 מגה פיקסל, פלאש 4 LED, מייצב תמונה אופטי ודיגיטלי, 6 עדשות, צמצם f/1.8 - f/2.8, זום דיגיטלי: x10 זום אופטי: x2, צילום וידאו: 4K 30/pfs, או 1080P 30/60pfs, הילוך איטי: 720p 240/pfs או 1080P /120pfs.
* מצלמה קדמית: 7Mp, צמצם f/2.2, רשתית פלאש, וידאו: 4K.
* שמע: מערכת סטריאו סאונד 2 רמקולים בתחתית ובראש המכשיר.
* טביעת אצבע: מובנה בתוך כפתור המגע.
* סוללה: ליתיום פולימר, 2,900 מילי אמפר שעה.

== הכרזה ושחרור ==
אייפון 8 פלוס הוכרז ב-7 בספטמבר 2017, הוא נמכר בארצות הברית החל מ-16 בספטמבר, והגיע לישראל ב-20 באוקטובר.

== קישורים חיצוניים ==

* 

קטגוריה:אייפון
קטגוריה:מכשירים שהושקו ב-2017
סערה (שיר)

סערה הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-9 בפברואר 2015, כסינגל הראשון מתוך אלבומו השלישי של גושן, דברי איתי יותר, על ידי חברת התקליטים טדי הפקות.

== רקע וכתיבה ==
השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ארבעה כוכבי זהב וחצי מתוך חמישה.<ref></ref>

== וידאו קליפ ==
טרם פורסם הווידאו קליפ המלא של השיר. העלה גושן לערוץ היוטיוב שלו את האודיו הרשמי של השיר אשר מציג בתוכו את עטיפת הסינגל.<ref name=":0"></ref>

נכון לפברואר 2020, מונה הצפיות של הקליפ עומד על כ-2 מיליון צפיות.<ref name=":0" />

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990047209110205171/NLI לדף השיר] באתר הספרייה הלאומית

== הערות שוליים ==

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
We

We (מעוצב באותיות גדולות: WE) הוא סינגל שהוקלט על ידי הצמד המוזיקלי הישראלי סטטיק ובן-אל תבורי בשיתוף הזמרת הישראלית מירי מסיקה. השיר יצא לאור ב-20 בפברואר 2020, כסינגל שלא מתוך אלבום, על ידי חברת התקליטים Mobile1 Music.

== רקע וכתיבה ==
השיר נכתב על ידי סטטיק, ג'ורדי ומירי מסיקה, הולחן על ידי סטטיק וג'ורדי והופק על ידי ג'ורדי. השיר הוא בסגנון הפופ, המשלב בתוכו גם את סגנונות הראפ והים-תיכוני. כמו כן, השיר משלב בתוכו מילים בשפה הצרפתית.

== וידאו קליפ ==
הווידאו קליפ הנלווה לשיר, בוים על ידי רומן בוצ'אצקי והועלה לערוץ היוטיוב של סטטיק ותבורי ב-20 בפברואר 2020.<ref name=":0"></ref>

בפחות מיממה, צבר הקליפ של השיר למעלה מ-100 אלף צפיות.<ref name=":0" />

== ביקורת ==
דודי פטימר ציין לטובה את ההפקה המוזיקלית של השיר והפזמון הקליט. אך עם זאת הביע אכזבה מחלקה של מסיקה בשיר. לדבריו "התוספת של מסיקה נתפסה בעיניי די מיותרת ומינימליסטית". בסיום הביקורת ציין כי לדעתו השיר הוא "להיט תורן נטול משמעות וחשיבות מוזיקלית". יוסי חרסונסקי ציין לטובה את ההשקעה בקליפ, אך כתב כי "לא מדובר בשיר, אלא בשרבוט מילים". חרסונסקי ביקר גם הוא את מסיקה בחומרה וקבע כי "היא עוד גימיק בהפקת הפעלולים של הצמד".<ref></ref>

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL997008215214605171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי סטטיק ובן-אל תבורי
קטגוריה:שירי מירי מסיקה
קטגוריה:שירים בעברית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירים על פריז
קטגוריה:שירים על תל אביב-יפו
קטגוריה:שירי היפ הופ בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת Mobile1 Music
קרוסלת הקסמים

קרוסלת הקסמים (באנגלית: The Magic Roundabout או Doogal; בצרפתית: Pollux - Le manège enchanté) הוא סרט אנימציה צרפתי-בריטי משנת 2005, המבוסס על סדרת ילדים בעלת אותו שם משנות ה-60 וה-70.

==עלילה==
לאחר שדוגל הכלב שמר על עגלת הממתקים בתקווה לקבל ממתק, הוא גורם לתאונה שלא בכוונה, ומשחרר את הקוסם המרושע זיבאד, אשר מקפיא את הקרוסלה וכולא את שומר הקרוסלה, את חברתו הילדה פלורנס ועוד שני ילדים. הוא קרא לעזרתו של זבאדי, הקוסם האדום טוב הלב, והוא אומר לו ולחבריו למצוא שלושה יהלומים קסומים אשר נמצאים מעבר לכפר וכך הקרוסלה תפשיר, זיבאד ייכלא ופלורנס תחזור. דוגל יוצא עם חבריו: גרטרוד הפרה, בריאן החילזון ודילן הארנב, יחד עם רכבת קסומה על מנת למצוא את היהלומים ולהציל את הכפר. זיבאד מגייס את החייל סם מהקרוסלה כיד ימינו ומנסה לחבל במסע של דוגל וחבריו.

לאחר שמצאו את שלושת היהלומים, זיבאד נכלא שוב בתוך הקרוסלה ופלורנס וחבריה הופשרו וניצלו. סם החייל עבר לצד הטובים בעזרתו של דוגל, אשר שם לו יהלום בתוך לבו שבזכותו קם לתחייה. כולם בילו ורכבו בקרוסלה ודוגל למד את החשיבות האמיתית של חברות אמת ואומץ.

==מדבבים==
גרסת הדיבוב העברי לסרט זה בוימה והופקה על ידי שפרירה זכאי
{| class="wikitable"
!דמות
!דיבוב צרפתי
!דיבוב בריטי
!דיבוב אמריקאי
!דיבוב עברי
|-
|דוגאל
|הנרי סלבדור
|רובי ויליאמס
|דניאל טאי
|אלון אופיר
|-
|פלורנס
|ונסה פאראדי
| colspan="2"|קיילי מינוג
|יסמין עיון
|-
|זיבאד
|מישל גאלאברו
|טום בייקר
|ג'ון סטיוארט
|אלי גורנשטיין
|-
|בריאן
|דני בון
|ג'ים ברודבנט
|ויליאם ה. מייסי
|איציק סיידוף
|-
|רכבת
|
|לי אוונס
|צ'בי צ'ייס
|גיל נתנזון
|-
|גרטרוד
|ולרי למרסייר
|ג'ואנה לאמלי
|וופי גולדברג
|שרית וינו אלעד
|-
|דילן
|אדי מיטשל
|ביל ניי
|ג'ימי פאלון
|שמעון כהן
|-
|סם החייל
|ג'רארד ג'אגנוט
|ריי וינסטון
|ביל היידר
|עפרון אטקין
|-
|זבאדי
|אלי סמון
| colspan="2"|איאן מקלן
|דב רייזר
|-
|בזיל
|
|אדיז מאמוט
|אריק רובינסון
|מיקי ילון
|-
|קוראל
|
|דניאלה לופטוס
|היידי ברוק מאיירס
|ליאנה עיון
|}

== קישורים חיצוניים ==
* 

* 

קטגוריה:סרטים בריטיים
קטגוריה:סרטים צרפתיים
קטגוריה:סרטי הנפשה בריטיים
קטגוריה:סרטי הנפשה צרפתיים
קטגוריה:סרטים מבוססי סדרות טלוויזיה
קטגוריה:סרטי פנטזיה
קטגוריה:סרטי 2005
קטגוריה:סרטי תלת-ממד
קטגוריה:סרטי אנימציה ממוחשבת
שפיצים

שפיצים (בארגנטינה: Metegol, בארצות הברית: Underdogs, ובאנגליה: The Unbeatables) הוא סרט אנימציה ארגנטינאי משנת 2013.

==עלילה==
אבא מספר לילדו סיפור במיטה, ואומר לו שישתמש בדמיון שלו.
לפני שנים רבות, ילד בשם אמדאו אשר עבד בבר בעיירה קטנה ושקטה. הוא אהב את לאורה, ילדה שפגש בבר, אולם היא לא ידעה זאת. כאשר הוא הראה לה את כדורגל השולחן, ילד בשם גרוסו הגיע ואתגר את אמדאו. אמדאו ניצח את גרוסו, וכולם שמחו ומחאו לו כפיים. מחוץ לבר, גרוסו פגש בסוכן אשר הציע לו עסקה.

כעבור 7 שנים, הפך גרוסו לכוכב הכדורגל הטוב ביותר בעולם, קנה את העירייה הקטנה בה אמדאו גר, על מנת לנקום בה שהרסה את חייו כדי לבנות אצטדיון ענקי, וחטף את לאורה, אהובתו של אמדאו. כאשר ראה שהרסו את הבר ואת כדורגל השולחן, אמדאו ראה משהו: אנשי כדורגל השולחן קמו לתחייה והחלו לדבר. יחד הם יצאו להרפתקה להציל את לאורה. במשך המסע הם היו צוות אמיתי, ויחד הם אספו עוד אנשים מכדורגל השולחן וכאשר הם הגיעו לאחוזה של גרוסו הם הצילו את לאורה, ואמדאו ולאורה התערבו עם גרוסו על משחק כדורגל בין קבוצת העיירה לבין הקבוצה של גרוסו.

במשחק הכדורגל, הקבוצה של גרוסו הובילו בהתחלה, אולם בזכות אנשי כדורגל השולחן הקבוצה של אמדאו הגיעה לתיקו במשחק. אולם שניות לפני סיום המשחק גרוסו פצע את אמדאו וקלע שער ניצחון. הקהל הריע לאמדאו ולקבוצתו על המשחק הטוב שלהם והסוכן של גרוסו נטש אותו לטובת אמדאו. אמאדאו זכה להתאחד עם לאורה בסוף, ושניהם יחד עם כל חבריהם בנו עיירה חדשה לכבודם.

כשהאבא, אמדאו, גמר את הסיפור ועזב את חדרו של בנו, הילד התעורר ושמע קולות בלילה. כאשר יצא החוצה הוא גילה במחסן את אמדאו ואת אנשי כדורגל השולחן מדברים. והוא החליט להצטרף אליהם.

==מדבבים==
{| class="wikitable"
!דמות
!דיבוב ארגנטינאי
!דיבוב בריטי
!דיבוב אמריקאי
!דיבוב עברי
|-
|אמדאו
|דייוויד מאסאג'ניק (מבוגר)לוסיאנה פלקון (צעיר)
|רופרט גרינט (מבוגר)דארן בוידאוסקר לאונרד (צעיר)
|מת'יו מוריסון (מבוגר)שון מנדס (צעיר)
|ניב פטל
|-
|קאפי
|פבלו ראגו
|ראלף ליטל
|טאראן קילאם
|ערן מור
|-
|לוקו
|הוראשיו פונטובה
|פיטר סרפינוביץ'
|ג'ון לגוויזאמו
|אלי לולאי
|-
|בטו
|פאביאן גיאנולה
|רוב בריידון
|יוג'ינו דרבז
|ניר גרבר
|-
|קפטן ליסו
|מיגל אנחל רודריגס
|אלכס נורטון
|בובי מויניהן
|רובי מוסקוביץ'
|-
|לאורה
|לוסיה מאקיאל
|איב פונסובי (מבוגרת)פרן דיקון (צעירה)
|אריאנה גרנדה (מבוגרת)קייטי הולמסבלה ת'ורן (צעירה)
|רונה בקרמן
|-
|גרוסו
|דיאגו ראמוס (מבוגר)מריאנה אוטארו (צעיר)
|אנתוני הד (מבוגר)ג'ק מייסון-היימן (צעיר)
|ניקולס הולט (מבוגר)ברוקלין בקהאם (צעיר)
|גדי לוי
|}

== קישורים חיצוניים ==
* 

* 
קטגוריה:סרטי 2013
קטגוריה:סרטי אנימציה ממוחשבת
קטגוריה:סרטי כדורגל
קטגוריה:סרטי פנטזיה
קטגוריה:סרטי קומדיה מונפשים
קטגוריה:סרטי תלת-ממד
קטגוריה:סרטים ארגנטינאיים
שרלוק הולמס 3

שרלוק הולמס (באנגלית: Sherlock Holmes 3) הוא מותחן פעולה אמריקאי-בריטי, המבוסס על דמותו של הבלש המפורסם שרלוק הולמס מאת ארתור קונאן דויל והמהווה המשך ל"שרלוק הולמס: משחק הצללים" שעלה לאקרנים בשנת 2011.

==צוות השחקנים והדמויות==
* רוברט דאוני ג'וניור - שרלוק הולמס
* ג'וד לאו - דוקטור ג'ון ווטסון

==הפקה==
===פיתוח===
בינואר 2012, הבמאי גאי ריצ'י אישר שהוא יחזור לביים את הסרט השלישי בסדרת הסרטים, וקיווה להעביר את הפקת הסרט ללוס אנג'לס. בדצמבר, שנה לאחר הסרט הקודם, המפיק דן לין התייחס להפקת סרט שלישי כ"עדיפות גבוהה ", ונודע שהתסריט עבורו ייכתב על ידי התסריטאי דרו פירס. לין גם הצהיר כי צוות ההפקה נאלץ להתאים את עצמו ללוח הזמנים של רוברט דאוני ג'וניור ולצילומי הסרט "איירון מן 3" לפני העבודה על הסרט תוכל להתחיל. בנובמבר 2013, ג'וד לאו הצהיר כי אף על פי שהוא נפגש לדיון על סרט שלישי עם ריצ'י ודאוני ג'וניור מוקדם יותר השנה, ההפקה טרם קיבלה אור ירוק מאולפני האחים וורנר.

באפריל 2016, דאוני הודיע שהוא מקווה לצלם את סרט ההמשך בהמשך השנה, כשבמקביל התסריטאי ג'יימס קווין הודיע שהוא הופקד על כתיבת התסריט מחדש. צוות ההפקה היה מעוניין להתחיל את הצילומים בעונת הסתיו של אותה השנה, כאשר המפיק ג'ואל סילבר טען שהסרט יוכל להתחיל הפקה של כמה סרטי המשך חדשים. באוקטובר, נודע שקיירן פיצג'רלד, ג'סטין מאלן, ניקול פרלמן וגארי וייטה נשכרו לכתוב מחדש את התסריט לסרט. עם זאת, הפקת הסרט החמיצה את תחילת הצילומים בסתיו 2016, ועד אוגוסט 2017, התסריטאית ז'נבה רוברטסון-דוורט החלה לעבוד על התסריט.

במאי 2018, יוצר הסדרה "נרקוס", כריס ברנקאטו, נשכר לכתוב תסריט חדש לסרט, כאשר מעורבותו של ריצ'י בהפקת הסרט הוטלה בספק מכיוון שאף במאי לא נשכר לבימוי הסרט. לאו ציין שאחד מנושאיו של הסרט יהיה הדרך שבה הולמס ווטסון נפגשים לאחר שלא ראו זה את זה לאחר זמן מה.

ביולי 2019, הוכרז שדקסטר פלטשר נמצא במשא ומתן על בימוי הסרט, דיווח שאישר סופית את אי-מעורבותו של ריצ'י בהפקת הסרט.
===צילומים===
במרץ 2019, דווח כי צילומי הסרט עתידים להתחיל בינואר 2020 ושעלילתו תתרחש במהלך סוף המאה בסן פרנסיסקו. נוסף על כן, דווח שהפקת הסרט קיבלה זיכוי מס על סך 20 מיליון דולר בתמורה לצילומי הסרט בקליפורניה. עם זאת עבודת הפיתוח וההכנות לצילומים הופסקו בעקבות התפרצות נגיף הקורונה בארצות הברית.

==הפצה==
הסרט התעתד במקור לעלות לאקרנים ב-25 בדצמבר 2020, בהפצתם של אולפני האחים וורנר. עם זאת בעקבות מגפת הקורונה העולמית החליטו האולפני האחים וורנר לדחות את תאריך עליית הסרט לאקרנים ל-21 בדצמבר 2021. עם זאת, עקב אי-תחילת ההפקה, טרם ידוע מתי יעלה לאקרנים.

==קישורים חיצוניים==

==הערות שוליים==

קטגוריה:סרטי מתח אמריקאיים
קטגוריה:סרטי מתח בריטיים
קטגוריה:סרטי פעולה אמריקאיים
קטגוריה:סרטי פעולה בריטיים
קטגוריה:סרטי המשך אמריקאיים
קטגוריה:סרטי האחים וורנר
קטגוריה:סרטי שרלוק הולמס
קמפי ראסל

מייקל קמפאנלה "קמפי" ראסל (באנגלית: Michael Campanella "Campy" Russell; נולד ב-12 בינואר 1952) הוא כדורסלן עבר אמריקאי, אשר שיחק בליגת ה-NBA בין השנים 1974–1985. לאורך הקריירה השתתף פעם אחת במשחק האולסטאר (), והעמיד ממוצעים כוללים של 15.8 נקודות, 4.8 ריבאונדים ו-3.0 אסיסטים למשחק.

==קריירת מכללות==
ראסל נולד בעיר ג'קסון שבטנסי, ובין השנים 1971–1974 למד באוניברסיטת מישיגן. בעונתו הראשונה בקבוצת הכדורסל של האוניברסיטה (1972/1973) קלע 18.4 נקודות והוריד 9.6 ריבאונדים בממוצע למשחק, ובעונה העוקבת שיפר את תפוקתו ל-23.7 נקודות ו-11.1 ריבאונדים למשחק. באותה עונה הוליך את קבוצתו לשלב רבע גמר טורניר אליפות המכללות (NCAA Elite Eight) עם תצוגה מצוינת של 36 נקודות ו-18 ריבאונדים מול אוניברסיטת נוטרדאם במשחק שמינית הגמר. במשחק רבע הגמר הפסידה מישיגן מול אוניברסיטת מרקט, אותה הוביל מוריס לוקאס. בסיום העונה נבחר ראסל לחמישייה השנייה של העונה בליגת המכללות (Second-team All-American).

==קריירת משחק==
בדראפט ה-NBA{{כ}} 1974 נבחר ראסל בבחירה השמינית, על ידי קליבלנד קאבלירס. בעונתו השנייה בקליבלנד הפך לשחקן חמישייה קבוע, קלע 15.0 נקודות בממוצע למשחק וסייע לקבוצה להעפיל לשלב הפלייאוף, לראשונה בתולדותיה. לאחר שגברה על וושינגטון בולטס בסיבוב הראשון (4–3), הודחה קליבלנד על ידי בוסטון סלטיקס (2–4) בשלב גמר האזור המזרחי. בשתי העונות הבאות המשיך ראסל להציג יכולת טובה כקלעי המוביל של הקאבלירס, עם ממוצעים של 16.5 ו-19.4 נקודות למשחק, בהתאמה, בעוד קבוצתו הודחה בשלב הפלייאוף הראשון. בעונת נבחר להשתתף במשחק האולסטאר של ה-NBA, לאחר שרשם ממוצעי שיא של 21.9 נקודות, 6.8 ריבאונדים ו-4.7 אסיסטים למשחק. ב-13 במרץ 1979 קלע שיא קריירה של 41 נקודות במשחק מול פיניקס סאנס.

בספטמבר 1980, לאחר 6 עונות בקליבלנד, הועבר לניו יורק ניקס במסגרת טרייד משולש, בו הייתה מעורבת גם קנזס סיטי קינגס. בשתי עונותיו עם הניקס קלע 15.2 נקודות בממוצע למשחק, וקבוצתו רשמה מאזן כולל 83–81. בעונת הוביל ראסל את כל שחקני ה-NBA באחוזי קליעה משלוש, עם 43.9%. בקיץ 1982 סבל מפציעה בברך אשר השביתה אותו ממשחק במשך שנתיים.

בספטמבר 1984 הועבר בחזרה לקליבלנד קאבלירס, עמה שיחק בשלושה משחקים לפני ששוחרר. בהמשך אותה עונה שיחק לתקופה קצרה עבור "דטרויט ספיריטס" מליגת ה-CBA, בטרם פרש ממשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:טנסי: כדורסלנים
קטגוריה:כדורסלני אוניברסיטת מישיגן
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני ניו יורק ניקס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1952
יחסי הונג קונג – תאילנד

יחסי הונג קונג–תאילנד הם היחסים הדו-צדדיים שבין הונג קונג לבין תאילנד. לתאילנד קונסוליה - כללית בהונג קונג.

== יחסים דיפלומטיים ==
הקונסוליה הכללית של תאילנד בהונג קונג היא חלק מהאוטונומיה המלאה של האי בניהול קשרי המסחר החיצוניים שלו, כמו גם ביחסי חוץ במגוון רחב של תחומים.

הונג קונג מיוצגת על ידי לשכת הכלכלה והסחר בפורום ASEAN ובו חברה גם תאילנד. ללשכה ניתנו הרשאות וחסינויות על ידי ממשלות מארחות שונות כדי להקל עליה לבצע את תפקידה בעצמאות. לאחר חתימת הסכם סחר בין הונג קונג ו-ASEAN בנובמבר 2017 הודיעה ממשלת הונג שתקים בתאילנד לשכת סחר שתאפשר שיתוף פעולה נרחב יותר בין הצדדים.

== סחר וחברה ==
בשנת 2019 הייתה הונג קונג השוק החמישי בגודלו מבחינת ייצוא מתאילנד, שעה שתאילנד היא השוק החמישי בגודלו עבור הייצוא מהונג קונג.

ב-2003 התגוררו כ-30 אלף תאילנדים בהונג קונג, רבים מהם עובדים כמנקי בתים.

== הערות שוליים ==
זריע

זָרִיעַ הוא עץ פרי שצמח מזרע.עצי פרי רבים - הדרים, אבוקדו, שזיפיים - מניבים כמעט תמיד פרי בלתי צפוי, שונה מאוד מתכונות העץ שממנו הזרעים. בדרך כלל מדובר בפרי נחות, לעיתים קרובות לא טעים או ממש לא אכיל ולעיתים אף רעיל, כמו במקרה של עצי שקד. הסיבה לכך היא שרק צירוף מדויק של מטען גנטי יניב פרי טוב לשיווק ומאכל, ומכיוון שבזרע מעורב באופן אקראי מטען גנטי של שני עצים - זכר ונקבה - הסיכוי לקבלת פרי מוצלח נמוך. הסיכוי שפרי הזריע יהיה אכיל תלוי במין העץ. לרוב ההדרים פרי שכמעט תמיד אינו אכיל, וכך גם בעצי שקד (שכאמור, בדרך כלל יפיקו פרי רעיל ממש). תפוחים זַריעים בדרך כלל ראויים למאכל, אך חמוצים וקטנים. ישנם גם מינים של עצי פרי שבהם תופעה זו לא קיימת, למשל שסק, שבדרך כלל יניב פרי טעים גם אם הוא זריע (אם כי יהיה קטן ופחות אסתטי משסק שמשווק מסחרית), וכך גם תאנה.

השאלה עד כמה פרי זריע יהיה דומה או שונה מהעץ שממנו הזרע תלויה במנגנון ההפריה של המין הספציפי, ובנוסף בשאלה מהו המגוון הגנטי שקיים ומשפיע על איכות הפרי.

==שיטות להפצת זני עצים ללא זריעה==
שתי טכניקות עיקריות מאפשרות נטיעת עצים שלא מזרע. הראשונה היא הרכבה. בשיטה זו משתילים ענף של עץ מזן המניב פרי שתכונותיו מוכרות ורצויות על גבי גזע כַּנָּה - שורשים וגזע של זן אחר או זריע. צינורות ההובלה של הכנה ושל הענף מתחברים, וגדל עץ שהשורשים והגזע שלו הם עץ הכנה, והנוף והפירות של הענף שהושתל.השיטה השנייה היא יִחוּר - חלק מהעצים, כגון עצי תמר - מצמיחים משורשיהם גזעים סביב הגזע הראשי. גזעים אלה מופרדים בניסור זהיר מהגזע הראשי ומערכת השורשים, כך שמתקבל שתיל. גם בצמחים שאינם יוצרים בעצמם ייחורים אפשר בדרך כלל להשתמש בהורמון השרשה כגון אוקסין הגורם לענף לצמח שורשים, ואז ניתן לשתול אותו.

==שימושים לעצים זַריעים==
בפיתוח זנים חדשים עושים שימוש בלעדי כמעט בזריעים, בידיעה מראש שכמעט כל התוצאות תהיינה פסולות למאכל. לאחר גידול זריעים רבים הם נבחנים מול הקריטריונים ששימשו מוטיבציה לתהליך הפיתוח - פרי גדול יותר, אסתטי יותר, מתוק, בעל טעם ייחודי, בעל חיי מדף ארוכים, מניב פרי בעונה שונה משל הזנים הקיימים ועוד. כמעט כל הזַריעים נפסלים, לעיתים כולם.

עצי זריע משמשים פעמים רבות לנוי. על פי רוב הם חסינים יותר למחלות, וצומחים מהר יותר, מעצים שעברו הרכבה. מסיבות אלו גם משתמשים לעיתים קרובות בזריעים עבור כנות להרכבה.

זריע של עץ הדר, המכונה חושחש משמש למטרות רבות. על פי רוב מנצלים את צמיחתו המהירה והיותו קוצני ליצירת גדר חיה. הפרי גם משמש להכנת ריבה בעלת טעם מורכב וייחודי לאחר בישול ארוך עם סוכר שמסלק את טעמו המר. בנוסף חושחש הוא אחד מחומרי הגלם העיקריים בייצור שמן אתרי.

==לקריאה נוספת==
*ג'ארד דיימונד, רובים, חיידקים ופלדה, פרק 7.

==קישורים חיצוניים==
* [http://www.meshek-hanani.co.il/htmls/article.aspx?C2004=12726&BSP=12721&BSS333=12726 כַּנּוֹת של עצים שונים, שגודלו מזריע]

==הערות שוליים==

קטגוריה:רבייה בצמחים
קטגוריה:עצי פרי
קרחון קלארק (ארץ גרהאם)

קרחון קלארק (באנגלית: Clarke Glacier) הוא קרחון בחוף המערבי של ארץ גרהאם שבאנטארקטיקה.

אורכו של הקרחון 32 קילומטרים; ורוחבו 3.2 קילומטרים.

הקרחון זורם לכיוון מערב, מצידם הצפוני של הר סיקל, ופסגות בודאן, ונשפך אל מפרץ מיקלסן.

== היסטוריה ==
=== גילוי ומיפוי הקרחון ===

הקרחון נסקר לראשונה בשנת 1936 על ידי המשלחת הבריטית אל ארץ גרהאם (משלחת שחקרה את אנטארקטיקה בין השנים BGLE) (1937 -1934) בהנהגת ג'ון ריימיל.

בינואר 1941 חצתה משלחת המזחלות של השירות האנטארקטי של ארצות הברית, את ראשו של הקרחון (מוצאו).

חלקו התחתון של הקרחון נסקר בין השנים 1948–1949 על ידי סקר שטחי חסות איי פוקלנד.

=== מקור השם ===

סקר שטחי חסות איי פוקלנד נתן לקרחון בשנת 1955 את שמו.

הקרחון נקרא על שם לואי סי. ג'י. קלארק (Louis C.G. Clarke), מנהל מוזיאון פיצוויליאם, באוניברסיטת קיימברידג', שבאנגליה בין השנים 1937 עד 1946, שסייע רבות למשלחת הבריטית אל ארץ גרהאם.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2827 קרחון קלארק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2727&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קלארק] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6631231.html קרחון קלארק] באתר mindat

== הערות שוליים ==

קלארק
קלארק
ג'ימי ווקר

ג'ימי ווקר בשנת 1969
ג'יימס "ג'ימי" ווקר (באנגלית: James "Jimmy" Walker; 8 באפריל 1944 – 2 ביולי 2007) היה כדורסלן אמריקאי, אשר שיחק בליגת ה-NBA בין השנים 1967–1976. לאורך הקריירה השתתף פעמיים במשחק האולסטאר ( ו-), והעמיד ממוצעים כוללים של 16.7 נקודות, 3.5 אסיסטים ו-2.7 ריבאונדים למשחק.

אביו של כדורסלן העבר ג'יילן רוז, אשר שיחק ב-NBA בין השנים 1994–2007.

==קריירת מכללות==
ווקר נולד בעיר אמהרסט שבווירג'יניה, וגדל בבוסטון, מסצ'וסטס. בין השנים 1964–1967 למד בפרובידנס קולג' אשר בפרובידנס, רוד איילנד, ושיחק בקבוצת הכדורסל שלה לצד מייק ריורדן. בעונתו הראשונה קלע 20.5 נקודות ומסר 5.2 אסיסטים בממוצע למשחק, והוליך את קבוצתו לשלב רבע גמר טורניר אליפות המכללות (NCAA Elite Eight), לראשונה בתולדותיה. במשחק רבע הגמר הובסה פרובידנס בתוצאה 69–109 על ידי אוניברסיטת פרינסטון, אותה הוביל ביל בראדלי. בעונה העוקבת קלע ווקר 24.5 נקודות למשחק, ובעונת 1966/1967 הוביל את כל שחקני ליגת המכללות עם ממוצע של 30.4 נקודות למשחק. בסיום אותה עונה נבחר לחמישיית העונה של ליגת המכללות (First-team All-American), לצד כרים עבדול-ג'באר, וס אנסלד ואלווין הייז.

==קריירת משחק==
ווקר נבחר בבחירה הראשונה של דראפט ה-NBA{{כ}} 1967, על ידי דטרויט פיסטונס. במקביל נבחר ווקר גם בבחירה הראשונה של דראפט ה-ABA (על ידי אינדיאנה פייסרס) ובבחירה האחרונה של דראפט ה-NFL (על ידי ניו אורלינס סיינטס), אך הוא בחר לשחק עבור הפיסטונס. בעונת נבחר להשתתף במשחק האולסטאר של ה-NBA לאחר שקלע 20.8 נקודות בממוצע למשחק, ושנתיים לאחר מכן קלע 21.3 נקודות למשחק ונבחר בשנית למשחק האולסטאר. ב-7 בדצמבר 1971 קלע שיא קריירה של 44 נקודות במשחק מול פורטלנד טרייל בלייזרס. על אף שיתוף הפעולה הפורה בינו לבין שותפו לקו האחורי דייב בינג, ב-5 עונותיו בדטרויט רשמה הקבוצה מאזן כולל של 174 ניצחונות ו-236 הפסדים, והשתתפה בסדרת פלייאוף אחת בלבד.

לקראת עונת הועבר בטרייד ליוסטון רוקטס, בתמורה לסטו לאנץ. בעונתו המלאה היחידה בקבוצה קלע 18.0 נקודות בממוצע למשחק.

לאחר 3 משחקים בעונת הועבר בטרייד נוסף לקנזס סיטי קינגס, בתמורה למאט גוקאס. ב-3 עונותיו עם הקינגס פתח בחמישייה לצד נייט ארצ'יבלד, והעמיד ממוצעים של 17.4 נקודות ו-3.1 אסיסטים למשחק. בסיום עונת פרש ווקר ממשחק, בגיל 32.

==חייו האישיים==
ווקר הוא אביו הביולוגי של כדורסלן העבר ג'יילן רוז, אולם הוא נטש את אמו של רוז לפני לידתו ומעולם לא לקח חלק בגידולו. רק בשנת 1985 גילה רוז כי ווקר הוא אביו, ובשנת 2000 שוחחו השניים לראשונה בטלפון, אך מעולם לא נפגשו פנים אל פנים.

ב-2 ביולי 2007 נפטר ווקר, בגיל 63, כתוצאה מסיבוכים הקשורים לסרטן הריאה בו חלה. בטקס ההלוויה של ווקר אמר רוז: "אני מרגיש פגוע, עצוב וכן מאוכזב באופן אנוכי מכך שמעולם לא נפגשנו. היינו אמורים להיפגש בהמשך החודש".

==קישורים חיצוניים==

* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:כדורסלני פרובידנס קולג'
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני יוסטון רוקטס
קטגוריה:כדורסלני קנזס סיטי קינגס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1944
קטגוריה:אמריקאים שנפטרו ב-2007
יחסי חוף השנהב – רוסיה

יחסי חוף השנהב ורוסיה הם היחסים הדו-צדדיים בין חוף השנהב לרוסיה. רוסיה פועלת במשימות האו"ם כדי לעזור לתושבי חוף השנהב. העזרה נעשית לעיתים מהשגרירות הרוסית באביג'אן, אך נעשית גם מהשגרירות באקרה, גאנה. מנקודת מבט זו, רוסיה ראתה בתוצאות הפסגה יוצאת הדופן שנערכה בדקר, סנגל, של הקהילה הכלכלית עבור מדינות מערב אפריקה.

== היסטוריה ==
יחסים דיפלומטיים בין המדינות כוננו ב-23 בינואר 1967. בשנת 1969 הם נותקו ביוזמת חוף השנהב, ובשנת 1986 הוחזרו לבקשתה.

לאחר התפרקות ברית המועצות, היחסים בין המדינות נעשו חזקים וידידותיים. מאז שרוסיה שלחה משלחות של האו"ם למדינה, היחסים התחזקו עוד יותר. עם זאת היה מתח ביחסים כאשר הובאו יהלומים לא מעובדים לרוסיה על ידי חוף השנהב. פעולה זו הייתה בניגוד לחוק, מאחר שחוף השנהב ביצעה הפרות זכויות אדם וסנקציות כספיות על אזרחיה. הגזירה היא מהלך סמלי עבור רוסיה, הידועה בסחר היהלומים הסודי ביותר שלה, והופכת אותה ליעד פופולרי ל"יהלומי דמים" ממדינות שנקרעו מלחמה כמו חוף השנהב וליבריה. רוסיה מילאה את חלקה במאבק נגד יהלומי הדמים על ידי כהונתה כיו"ר תהליך קימברלי עד שבוטסואנה מונתה לראשות הארגון בינואר 2006, וכיום היא יו"ר ועדת ההשתתפות בתהליך קימברלי.

== קישורים חיצוניים ==

* [http://www.ambaci-russie.org/fr/?page_id=2 שגרירות חוף השנהב במוסקבה]
קרחון קלארק (ארץ ויקטוריה, נקודת לוואנדואוסקי)

קרחון קלארק (באנגלית: Clarke Glacier) הוא קרחון בארץ ויקטוריה שבאנטארקטיקה.

אורכו של הקרחון 8 קילומטרים; ולפי מקור אחר אורכו של הקרחון 12.87 קילומטרים, ורוחבו 1.6 קילומטרים. הקרחון זורם לכיוון מזרח ונשפך לחוף ארץ ויקטוריה, בסמוך צפונית לנקודת לוואנדואוסקי.

בקצה שפך הקרחון מתחבר הקרחון אל שפכו של קרחון דייוויס, ושניהם תורמים ללשון הקרח שבין כף רינולדס והאי לאמפלו.

== היסטוריה ==
=== גילוי הקרחון ומקור שמו ===

הקרחון התגלה על ידי משלחת נמרוד (שחקרה את אנטארקטיקה בין השנים 1907 -1909) בפיקודו של ארנסט שקלטון.

שקלטון מתן לקרחון את שמו.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sfvtAAAAMAAJ&pg=PA163&lpg=PA163&dq=%22Clarke+Glacier%22&source=bl&ots=HPXuVwEujE&sig=ACfU3U2ZimlHwvxiIEBBzo92T6I8-gi8ow&hl=en&sa=X&ved=2ahUKEwir0Y-7td7nAhVKLewKHZE0DaA4ChDoATADegQICBAB#v=onepage&q=%22Clarke%20Glacier%22&f=false Sailing Directions (planning Guide) and (enroute) for Antarctica], P 163</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2828 קרחון קלארק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2728&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קלארק] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קלארק
הטור של קולומביה

הטור של קולומביה (שם רשמי: Tour Colombia 2.1) הוא מרוץ אופני כביש שנערך מאז 2018 בקולומביה. המרוץ הוא חלק מהסבב האמריקאי של ה-UCI ברמת 2.1.

== היסטוריה ==
המרוץ נוסד בשנת 2018, אז נקרא "Colombia oro y paz". המרוץ נודע בעיקר באווירה שלו ובעשרות האוהדים שמלווים את הרוכבים למשך המרוץ. בשנים 2021 ו-2022 בוטל המרוץ. ב-2021 הוא בוטל בשל מגפת הקורונה בקולומביה.

== מנצחים ==
{|class="wikitable"
!שנה!!רוכב||קבוצה
|-
|2018|| איגן ברנל||קבוצת סקיי
|-
|2019|| מיגל אנחל לופס||אסטנה
|-
|2020|| סרחיו היגיטה||EF Pro Cycling
|}
=== נקודות ===
{|class="wikitable"
!שנה!!רוכב||קבוצה
|-
|2018|| פרננדו גאביריה||קוויק-סטפ פלורס
|-
|2019|| ז'וליאן אלאפיליפ||דקונינק קוויק-סטפ
|-
|2020|| חואן סבסטיאן מולאנו||יו. איי.אי אמירטס
|}

=== קטגוריית ההרים ===
{|class="wikitable"
!שנה!!רוכב||קבוצה
|-
|2018|| איגן ברנל||קבוצת סקיי
|-
|2019|| איוואן רמירו סוסה||קבוצת סקיי
|-
|2020|| פאביו דוארטה||מדיין
|}

===צעירים===
{|class="wikitable"
!שנה!!רוכב||קבוצה
|-
|2018|| איגן ברנל||קבוצת סקיי
|-
|2019|| מיגל אנחל לופס||אסטנה
|-
|2020|| סרחיו היגיטה||EF Pro Cycling
|}
== קישורים חיצוניים ==

* 

== הערות שוליים ==

קטגוריה:מרוצי אופניים
קטגוריה:תחרויות ספורט בקולומביה
קטגוריה:קולומביה: אופניים
סימה נון

סימה ברמי (נולדה ב-9 בפברואר 1989), ידועה בשם הבמה סימה נון, היא זמרת, ראפרית ושחקנית ישראלית.

== ביוגרפיה ==
סימה ברמי נולדה ב-1989. גדלה וגרה בתל אביב.

== קריירה ==
ב-2009 הקימה יחד עם מתן בן דוד, ניר קליין ועודד עידן את להקת הפאנק הישראלית Not on Tour. יחד הוציאו חמישה אלבומים.

ב-2016 יצא השיר "החבר'ה הטובים" של הראפר הישראלי אורטגה באירוח סימה נון. באותה השנה יצא השיר "חיה בסרט" של המוזיקאי שקל בו גם התארחה, השיר נכלל באלבום הבכורה של שקל, רדיו ג'ונאם. בנוסף שיחקה במחזמר הראפ "תיכון מגשימים".<ref></ref>

ב-2018 יצא סינגל הבכורה של ברמי כאמנית סולו, "חרא על זה", סינגל ראשון מתוך אלבום הבכורה.

ב-2019 התארחה באלבום "ועכשיו לחלק האומנותי" של הראפר הישראלי רביד פלוטניק, בשיר "אמונה עיוורת". ב-3 בדצמבר הוציאה את שירה השני, "מטען חבלה".

ב-2020 הוציאה את אלבום הסולו הראשון שלה, "תדברי כבר".

ב-2021 הוציאה את הסינגל "אנרגיה נכונה" והתארחה באלבומו של רביד פלוטניק, בשיר "קורבן".

ב-2022 השתתפה בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.

ב-2022 הוציאה את הסינגלים "הם יבואו אליי" ו-"לרקוד ככה". ב-2023 השתתפה בסרט "העיר הזאת".
ב-אפריל 2024 הוציאה את הסינגל "חם מדי", עם הראפר וייזי.

== דיסקוגרפיה ==
=== אלבומי אולפן ===
==== סולו ====
* 2020: תדברי כבר

==== עם Not on Tour ====
* 2010: Not on Tour
* 2011: 
* 2012: 
* 2015: Bad Habits
* 2019: Growing Pains

== קישורים חיצוניים ==

* 
* 
* 

== הערות שוליים ==

קטגוריה:זמרות ישראליות
קטגוריה:זמרים ישראלים
קטגוריה:ראפריות ישראליות
קטגוריה:שחקניות ישראליות
קטגוריה:שחקנים ישראלים
קטגוריה:תל אביב-יפו: אישים
קטגוריה:מוזיקאי פאנק (Punk)
קטגוריה:ראפריות יהודיות
קטגוריה:ראפרים יהודים
קטגוריה:ישראליות שנולדו ב-1989
קטגוריה:ישראלים שנולדו ב-1989
לוני שלטון

לוני ג'וול שלטון (באנגלית: Lonnie Jewel Shelton; 19 באוקטובר 1955 – 8 ביולי 2018) היה כדורסלן אמריקאי, אשר שיחק בליגת ה-NBA בין השנים 1976–1986. בעונת זכה באליפות ה-NBA כשחקן סיאטל סופרסוניקס, ולאורך הקריירה השתתף פעם אחת במשחק האולסטאר (), והעמיד ממוצעים כוללים של 12.0 נקודות, 6.1 ריבאונדים ו-2.2 אסיסטים למשחק.

==קריירת מכללות==
שלטון נולד וגדל בעיר בייקרספילד שבקליפורניה, ובין השנים 1972–1976 למד באוניברסיטת המדינה של אורגון ("אורגון סטייט"). ב-3 עונותיו בקבוצת הכדורסל של האוניברסיטה שיחק תחת המאמן חבר היכל התהילה של הכדורסל רלף מילר, ורשם ממוצעים כוללים של 16.2 נקודות ו-8.4 ריבאונדים למשחק. בעונת 1974/1975 הוביל את קבוצתו לשלב שמינית גמר טורניר אליפות המכללות (NCAA Sweet Sixteen), בו היא הודחה על ידי אוניברסיטת אינדיאנה, במדיה שיחקו קנט בנסון וקווין באקנר.

==קריירת משחק==
בדראפט ה-NBA{{כ}} 1976 נבחר שלטון בבחירה ה-25, על ידי ניו יורק ניקס. בשנתי עונותיו עם הניקס ביסס את מעמדו כשחקן חמישייה קבוע, והעמיד ממוצעים של 13.3 נקודות ו-7.4 ריבאונדים למשחק.

לקראת עונת הועבר לסיאטל סופרסוניקס, כפיצוי על חתימתו של הסנטר מרווין ובסטר בניקס. בעונתו הראשונה בסיאטל השלים חמישייה פותחת חזקה לצדם של גאס ויליאמס, דניס ג'ונסון, ג'ון ג'ונסון וג'ק סיקמה, וזכה עמה באליפות ה-NBA הראשונה בתולדותיה. בסדרת הגמר גברו הסופרסוניקס על וושינגטון בולטס, מולם הפסידו בגמר של העונה הקודמת, בתוצאה 4–1. בעונת המשיכה סיאטל להציג יכולת טובה, כאשר רשמה מאזן ניצחונות 56–26, אך היא הודחה מהפלייאוף בגמר האזור המערבי, על ידי לוס אנג'לס לייקרס. בעונת רשם שלטון ממוצעים של 14.9 נקודות, 6.3 ריבאונדים ו-3.1 אסיסטים למשחק, ונבחר בפעם היחידה בקריירה להשתתף במשחק האולסטאר של ה-NBA, לצד חבריו לקבוצה ג'ק סיקמה וגאס ויליאמס. כמו כן נבחר בסיום אותה עונה לחמישיית ההגנה השנייה, יחד עם סיקמה.

בקיץ 1983 נשלח בטרייד לקליבלנד קאבלירס, בתמורה לבחירת דראפט עתידית. ב-3 עונותיו בקליבלנד קלע 7.9 נקודות בממוצע למשחק, בעוד קבוצתו רושמת מאזן כולל של 93 ניצחונות ו-153 הפסדים. בסיום עונת פרש שלטון ממשחק, בגיל 30.

ב-8 ביולי 2018 נפטר שלטון, בגיל 62, כתוצאה מהתקף לב.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת המדינה של אורגון
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני סיאטל סופרסוניקס
קטגוריה:כדורסלני קליבלנד קאבלירס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1955
קטגוריה:אמריקאים שנפטרו ב-2018
קרחון דייוויד (אנטארקטיקה)

מפת אזור קרחון דייוויד (הקרחון, ולשון הקרח היוצאת ממנו, במרכז המפה).
קרחון דייוויד או קרחון דייוויד (באנגלית: David Glacier) הוא קרחון בארץ ויקטוריה שבאנטארקטיקה.

אורכו של הקרחון 96.56 קילומטרים.

הקרחון מוזן על ידי שני קרחונים יובליים, אשר מנקזים יחד אגן ניקוז ששטחו גדול מ-212,000 קמ"ר ברמת הקוטב (מישור מזרח אנטארקטיקה).

הקרחון הצפוני הנשפך אל קרחון דייוויד, מנקז את כיפת טאלוס.

הקרחון המרכזי הנשפך אל קרחון דייוויד, מוזן מרשת של יובלים, המנקזים את אזור כיפת C, יובלים אלה מתכנסים יחדיו ונשפכים למפל קרח המכונה קדרת דייוויד.

הקרחון זורם לכיוון מזרח דרך הרי הנסיך אלברט עד לחוף ארץ ויקטוריה ונשפך אל ים רוס, בין כף פיליפי וכף ריינולדס; הקרחון מזרים 2 ± 15.4 קילומטר מעוקב קרח מדי שנה; בהשפכו אל ים רוס, יוצר הקרחון את לשון הקרח דריגאלסקי.
== היסטוריה ==
=== גילוי הקרחון ===

הקרחון התגלה על ידי המשלחת הצפונית (Northern Party) של משלחת נמרוד בהנהגתו של ארנסט שקלטון בנובמבר 1908 (המשלחת הצפונית עצמה הונהגה על ידי פרופסור ט. וו. אדג'וורת' דייוויד (T W Edgeworth David) מאוניברסיטת סידני
).

===מקור השם ===

הקרחון נקרא על שמו של פרופסור ט. וו. אדג'וורת' דייוויד (T W Edgeworth David), אשר הוביל את המשלחת הצפונית של משלחת נמרוד.

== לקריאה נוספת ==

<div class="mw-content-ltr">• Tabacco, I., Bianchi, C., Chiappini, M., Zirizzotti, A., & Zuccheretti, E. (2000), [https://www.cambridge.org/core/services/aop-cambridge-core/content/view/4C4F06A826205105B221B8E64DC19520/S0260305500259880a.pdf/analysis_of_bottom_morphology_of_the_david_glacierdrygalski_ice_tongue_east_antarctica.pdf Analysis of bottom morphology of the David Glacier–Drygalski Ice Tongue, East Antarctica], Annals of Glaciology, 30, 47-51. doi:10.3189/172756400781820624 </div>

<div class="mw-content-ltr">• Wuite, Jan & Jezek, K. & Wu, Xiaoqing & Farness, K. & Carande, Richard. (2009), [https://www.researchgate.net/publication/232874903_The_velocity_field_and_flow_regime_of_David_Glacier_and_Drygalski_Ice_Tongue_Antarctica The velocity field and flow regime of David Glacier and Drygalski Ice Tongue, Antarctica], Polar Geography. 32. 111-127. 10.1080/10889370902815499</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3554 קרחון דייוויד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=526 קרחון דייוויד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3362&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון דייוויד] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/david_glacier מחשבון מרחקים - המרחק מקרחון דייוויד לאתרים סמוכים]
* [https://vimeo.com/261394495 ההיסטוריה של קרחון דייוויד] (וידאו)

== הערות שוליים ==

דייוויד
דייוויד
קדרת דייוויד

קדרת דייוויד או קלחת דייוויד (באנגלית: David Cauldron; מילולית: קדרת דייוויד) הוא מפל קרח גדול ממדים בארץ ויקטוריה שבאנטארקטיקה.

במפל קרחוני זה נופלים גושי קרח ענקיים, מקרחונים יובליים רבים המנקזים את רמת הקוטב (מישור מזרח אנטארקטיקה), ונשפכים דרך המפל אל קרחון דייוויד.

== היסטוריה ==
=== מיפוי המפל ומקור שמו ===

המפל מופה על ידי המשלחת הדרומית של משלחת הסקר הגאולוגי האנטארקטי של ניו זילנד אשר חקרה את אנטארקטיקה בין השנים 1962–1963.

משלחת הסקר קראה לקדרה על שמו של קרחון דייוויד אליו היא נשפכת.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:3553 קדרת דייוויד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3361&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קדרת דייוויד] באתר הגאזט האנטארקטי המשווה SCAR של ממשלת אוסטרליה

== הערות שוליים ==

דייוויד
דייוויד
דייוויד
עמית קוטלר

עמית קוטלר (נולד ב-25 בספטמבר 1979) הוא עיתונאי ומגיש טלוויזיה ישראלי.

==ביוגרפיה==
קוטלר נולד לאם ישראלית ולאב יליד ארגנטינה. הוא למד במגמת ערבית בתיכון היובל בהרצליה. את שירותו בצה"ל עשה ביחידה 8200.

לאחר שחרורו צה"ל עבד בתחנת הרדיו האזורית 99FM ובמגזין הנוער "מעריב לנוער". בשנת 2004 החל לעבוד ב"מעריב" כעורך בדסק החדשות וככתב מגזין התרבות. ב-2008 שימש כשליח מעריב לטקס פרסי אוסקר ה-80, שם ליווה את צוות שחקני הסרט "בופור", שהיה מועמד לפרס אוסקר לסרט הבינלאומי הטוב ביותר.

ב-2008 עבר ממעריב לשמש כעורך התרבות באתר ynet. בהמשך מונה לעורך דף הבית של האתר, הגיש תוכני אקטואליה, טכנולוגיה ותרבות באולפן האתר, ושימש עורך מדור התיירות "ynet חופש".

קוטלר השתתף בתוכניות רדיו שונות בתחנת 103fm.

השתתף בעונה 1 פרק 6 של התכנית וויפאוט ישראל בתור "העיתונאי שאוהב חייזרים".<ref></ref>

בטלוויזיה היה עורך ומגיש בתחום התרבות בערוץ הראשון ובכלל זה בתוכניות "תרבות היום", "טרמינל תרבות" ו"קיץ חי".

בערוץ 20 שימש קוטלר בתפקיד כתב בתוכניות שונות ובהן, "לפני כולם" ו"כלכלי בלילה" בהנחיית שרון גל.

בשנת 2017 הצטרף לערוץ עשר - תחילה ככתב בתוכנית "הצינור" בהגשתו של טל ברמן. לאחר מיזוג רשת וערוץ עשר, עבר לרשת 13, שם השתתף, בין השאר, בתוכניות "העולם הבוקר" ו"היום שהיה". הוא שימש ככתב הערוץ לאירוויזיון 2018 ולאירוויזיון 2019.

ביולי 2019 החל להגיש ב"רשת 13" את מגזין התרבות "טרמינל", אך בראשית 2020 הוחלף בהגשה בידי ירדן הראל.

בפברואר 2020 הגיש ברשת 13, לצד שי-לי שינדלר, את התוכנית היומית "MUST" ששידורה הסתיים לאחר חודשים ספורים.

קוטלר הומוסקסואל. בזוגיות עם בנג'מין, עולה חדש מאוסטרליה. התגורר בתל אביב עד יולי 2023, כשעבר להתגורר ביוון, כחצי שנה לאחר שהתמנה לכתב לענייני צרכנות לצד טליה כהן.

==קישורים חיצוניים==

* 
* [https://103fm.maariv.co.il/tag/עמית-קוטלר.aspx עמית קוטלר] באתר 103fm
* [https://13news.co.il/10news/Amit_Cotler/page1|עמית קוטלר] באתר החדשות 13

==הערות שוליים==

קטגוריה:ערוץ עשר: שדרנים, שחקנים ומנחים
קטגוריה:סגל רשת
קטגוריה:סגל ynet
קטגוריה:עיתונאים להט"בים ישראלים
קטגוריה:בוגרי תיכון היובל (הרצליה)
קטגוריה:ישראלים שנולדו ב-1980
קרקס הספרים

קרקס הספרים (באנגלית: Circus of Books) היא חנות ספרים ופורנוגרפיה גאה, שנפתחה במהלך שנות ה-60 של המאה ה-20 בשם "Book Circus".

מאחר שהחנות נחשבה כמקום קרוזינג חשוב בקרב הקהילה הגאה ב, נחשבת החנות כאתר חשוב בהיסטוריה הגאה של לוס אנג'לס.

== היסטוריה ==
החנות הראשונה נפתחה בשדרות סנטה מוניקה 8230 בווסט הוליווד בשם "Book Circus". ב-1982, בעל העסק סבל מבעיות כלכליות, והעביר את הבעלות לבארי מייסון, מהנדס לאפקטים מיוחדים לשעבר, ולאשתו קארן, עיתונאית לשעבר, שעבדה בההוצאה לאור של לארי פלינט. הם שינו את שמו של העסק ל-"Circus of Books", ופתחו סניף נוסף בסילבר לייק .<ref name=LAT></ref><ref name=BBC></ref> בנוסף לפורנוגרפיה גאה וצעצועי מין למבוגרים, החנות מוכרת כריכות רכות מאחור,<ref name=LAT1/> רומנים שנכתבו על ידי סופרים להט"בים, ספרי מדע בדיוני, תנ"כים ועיתונים זרים.<ref name=LAT/>

בשנות ה-80 של המאה ה-20, לאחר שנבחר רונלד רייגן לנשיא ארצות הברית ובעיקר לאחר פרסום דו"ח מייז , אכיפת החוק הייתה צריכה לטפל בפורנוגרפיה. Circus of Books נתפס בעוקץ של ה-FBI ובארי מייסון הועמד לדין. עורך דינו של בארי מייסן הגן עליו באמצעות התיקון הראשון והוא פוטר לאחר שהודה באשמה.<ref name="BBC" /> ב-1989, הורה משרד השריף של מחוז לוס אנג'לס כי החנות בווסט הוליווד תיסגר בין השעות 02:00 בבוקר עד ל-06:00 בבוקר לאחר תלונות על כך שהיא משכה זנות גברית.<ref name="LAT1"></ref> סניף שלישי שהיה בשרמן אוקס נאלץ להיסגר בשנות ה-90 של המאה ה-20 מאחר שהיה קרוב מדי לבית ספר יסודי.<ref name="LAT" />

פעילות העסק ירדה ב. הסניף בסילבר לייק נסגר ב-8 באוגוסט 2016.<ref></ref> (כיום, מתקיימת שם חנות מריחואנה , אם כי השלט המקורי עדיין שם). הסניף בווסט הוליווד נסגר ב-9 בפברואר 2019.<ref name="BBC" /><ref name="LAT" /> רחל מייסון , בתם של הבעלים, שהיא אמנית, מוזיקאית ויוצרת קולנוע,<ref></ref> אמרה כי הנגישות הקלה של פורנוגרפיה גאה ואפליקציות קרוזינג כמו גריינדר החליפה את הצורך בחנויות קרוזינג כמו Circus of Books.<ref></ref> עם זאת, הסניף בווסט הוליווד נפתח מחדש ב-2020 על ידי Channel 1.

== סרט תיעודי ==
סרט תיעודי אודות החנות, חנות קטנה ועליזה, שבוים על ידי רחל מייסון , הוקרן לראשונה בפסטיבל הסרטים טרייבקה ב-26 באפריל 2019.<ref></ref><ref name=DryIW></ref><ref name=UhlichTHR></ref> סרט זה הוצג גם בגאלת הפתיחה של פסטיבל הסרטים Outfest.

== קישורים חיצוניים ==
* 

== הערות שוליים ==

קטגוריה:חנויות ספרים
קטגוריה:להט"ב: היסטוריה
קטגוריה:תרבות להט"ב
קטגוריה:לוס אנג'לס: תרבות
אלפא רומיאו 33 סטרדלה

אלפא רומיאו 33 סטרדלה (באיטלקית: Alfa Romeo 33 Stradale) היא מכונית ספורט בתצורת קופה, מתוצרת יצרנית הרכב האיטלקית אלפא רומיאו מנובמבר 1967 – מרץ 1969.

סך הכול יוצרו 18 יחידות.

=="אלפא רומיאו 33 סטרדלה"==

* 2 נוסעים.
* 2 דלתות מסוג "Butterfly doors" .
* גוף הדגם – גוף מרכזי בפרופילי מגנזיום המחוברים באמצעות מתכת פלדה ומסגרות מגנזיום עזר המוברגים מלפנים ומאחור.
* מערכת הצתה – כפולה.
* מנוע מרכזי – אחורי בפוזיציה אורכית.
* סוג הנעה: הנעה אחורית.
* מנוע קירור מים.
* בלמים: קדמי: בלמי דיסק אוורור עצמי / אחורי: בלמי דיסק אוורור עצמי על הדיפרנציאל.
* מתלים: מלפנים: זרוע נדנדה כפולה עם קפיצי סליל, מוט מייצב, בולמי זעזועים טלסקופיים / אחוריים: עם רביעיות מעוותות, זרוע נדנדה כפולה עם קפיצי סליל, מוט מייצב, בולמי זעזועים הידראוליים טלסקופיים.
* תאוצה בין 0–100 קמ"ש היא 5.5 שניות.
* קיבולת מכל דלק – 94.7 ליטר.
* צמיגים: קדמיים: 4.75x13 אחוריים: 6.00x13 מתוצרת "Dunlop".
* יחס: כוח / משקל: 328.79 כ"ס ל-1,000 ק"ג.
* דגם "אלפא רומיאו 33 סטרדלה" צולם לסרט "Un bellissimo novembre" שיצא לאקרנים בשנת 1969.

== תמונות ==
<gallery mode="packed" heights="120">
קובץ:Alfa Romeo 33 Stradala Prototyp 1967 red v TCE.jpg | אב טיפוס "אלפא רומיאו 33 סטרדלה", שנת 1967
קובץ:Alfa Romeo 33 Stradale (4349518457).jpg | "אלפא רומיאו 33 סטרדלה"
קובץ:Alfa Romeo 33 Stradale 1967 - Flickr - andrewbasterfield (1).jpg | "אלפא רומיאו 33 סטרדלה", שנת 1967
קובץ:Rear three-quarter view of an Alfa Romeo 33 Stradale Prototype.jpg | אב טיפוס "אלפא רומיאו 33 סטרדלה"
קובץ:1968-Alfa-Romeo-33-Stradale-Rear-Red-st.jpg | "אלפא רומיאו 33 סטרדלה", שנת 1968
קובץ: Torcy road show 2010.jpg| "אלפא רומיאו 33 סטרדלה"
קובץ:NY15.AlfaR.Stradale68.jpg | "אלפא רומיאו 33 סטרדלה"
קובץ:Alfa Romeo Tipo 33 Stradale Rear.jpg | "אלפא רומיאו 33 סטרדלה"
</gallery>

==ראו גם==
* אלפא רומיאו
* אלפא רומיאו מונטריאול

==קישורים חיצוניים==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות מנוע מרכזי
סטרדלה
קטגוריה:דגמי מכוניות שהושקו ב-1967
קטגוריה:כלי רכב איטלקיים